Ministerul Finanțelor activează modul „cyborg” pentru inspectorii ANAF. Aceștia  vor purta bodycam-uri și vor susține „teste de integritate”
Ministrul Finanțelor Publice a anunțat că inspectorii ANAF vor fi nevoiți să treacă prin „teste de integritate” și, atunci când merg în controale fiscale, vor fi obligați să poarte camere de înregistrare asupra lor, similar polițiștilor. Alexandru Nazare a dezvăluit că există „informări” privind integritatea unora dintre angajații care se ocupă de controale în cadrul Agenției Naționale de Administrare Fiscală (ANAF).